[{"text_idx": "#000001", "text": "Aastate eest Eesti estraaditurule ilmunud Toomas Anni saavutas lu\u0308hikese ajaga enneolematu populaarsuse, kusjuures tema edu aluseks on lihtsad, rahvalikud, eesti keeles lauldud lood. Isa ja\u0308lgedes astub ka poeg Tauri Anni, kes esineb nii koos isaga kui ka u\u0308ksinda, kuid temagi laulab ainult eesti keeles. \u201eKui esined eestlastele, siis ikka eesti keeles,\u201c u\u0308tleb ta."}, {"text_idx": "#000002", "text": "Tauri ta\u0308psustab, et eriline laulukirjutaja ta ise pole, kuid on kirjutanud tekste lugudele, mida ta on ise ka esitanud. \u201eSamas loodan ka kunagi anda va\u0308lja singli, mis on algusest lo\u0303puni minu kirjutatud. Luues inspireerib mind elu ise,\u201c selgitab ta. Teiste muusika kuulamiseks ja\u0308a\u0308b artistil aga aega napiks. \u201ePean ausalt tunnistama et vabal ajal ei kuula ma u\u0308ldse muusikat, vaid nii palju, kui autoga so\u0303ites seda raadiost tuleb,\u201c lisab ta."}, {"text_idx": "#000003", "text": "Kodumaa tuntuimatest artistidest on Tauri Annile alati meeldinud vana kooli tegijad Ivo Linna, To\u0303nis Ma\u0308gi ja Jaak Joala, lemmiklugudeks aga on \u201eOlen loobuda sust proovinud\u201c, \u201eAinult sulle\u201c ja \u201eAita mo\u0308o\u0308da saata o\u0308o\u0308\u201c. Tema enda esinemistel palutakse tal ko\u0303ige rohkem laulda oma esimest singlit \u201eNo miks nii lu\u0308hike on o\u0308o\u0308\u201c, aga ku\u0308sitakse ka uuemaid lugusid \u201eKiirteel\u201c ja \u201eMa vajan rohkem sind\u201c."}, {"text_idx": "#000004", "text": "Tauri Anni arvab, et eesti keel, kultuur ja oma riik peaksid olema olulised ko\u0303igile eestlastele. \u201eEesti kultuur \u2014 see oleme meie ja seda tuleb edasi kanda ka meie tulevastele po\u0303lvedele,\u201c kinnitab laulja. \u201eKodumaa on minu jaoks koht, kus on minu kodu,pere, sugulased ja so\u0303brad, ko\u0303ik mis mulle on oluline.\u201c"}]